CELEX: 32013R1325
Language: da
Date: 2013-12-09 00:00:00
Title: Rådets forordning (EU) nr. 1325/2013 af 9. december 2013 om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif

13.12.2013   
            
            
               DA
            
            
               Den Europæiske Unions Tidende
            
            
               L 334/2
            
         RÅDETS FORORDNING (EU) Nr. 1325/2013
   af 9. december 2013
   om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 31,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               EU- markedet for jetpetroleum er i høj grad afhængigt af import af jetpetroleum fra tredjelande.
            
         
               (2)
            
            
               Selv om bilaterale luftfartsaftaler mellem medlemsstaterne og tredjelande typisk indeholder bestemmelser om toldfritagelse for jetpetroleum, er det nødvendigt at fastsætte fælles regler om toldfritagelse for jetpetroleum for at sikre klarhed og ensartethed i denne henseende, skabe retssikkerhed for operatørerne og undgå konkurrenceforvridning som følge af forskellige fremgangsmåder og regler.
            
         
               (3)
            
            
               En væsentlig del af importen af jetpetroleum til Unionen har oprindelse i lande, der er omfattet af den generelle præferenceordning eller har præferenceadgang til EU-markedet, hvilket betyder, at importen er fritaget for told.
            
         
               (4)
            
            
               Med anvendelsen af toldpræferencerne i overensstemmelse med Europa-Parlamentets og Rådets forordning (EU) nr. 978/2012 (1) fra og med den 1. januar 2014 vil en række lande, som er vigtige eksportører af jetpetroleum, ophøre med at være omfattet af denne præferenceadgang til EU-markedet, og visse andre eksporterende lande vil ikke længere nyde godt af denne præferenceadgang for visse produktkategorier, herunder brændstof, i overensstemmelse med Kommissionens gennemførelsesforordning (EU) nr. 1213/2012 (2).
            
         
               (5)
            
            
               Indførelse af told på jetpetroleum fra disse leverandører vil sandsynligvis medføre en stigning i prisen på jetpetroleum på EU-markedet, da det ikke er økonomisk rentabelt for raffinaderier i Unionen at øge deres produktion af flybrændstof i væsentligt omfang.
            
         
               (6)
            
            
               Det er derfor hensigtsmæssigt at suspendere den autonome toldsats for jetpetroleum. Suspensionen bør gælde for alle produkter henhørende under KN-kode 2710 19 21. Eftersom forholdene på markedet for jetpetroleum kan ændre sig i fremtiden, bør suspensionen tages op til fornyet overvejelse inden for fem år på grundlag af en vurdering.
            
         
               (7)
            
            
               Bilag I til forordning (EØF) nr. 2658/87 (3) bør ændres i overensstemmelse hermed —
            
         VEDTAGET DENNE FORORDNING:
   Artikel 1
   I bilag I til forordning (EØF) nr. 2658/87 affattes teksten til KN-kode 2710 19 21 i kolonne 3 i tabellen i anden del, afsnit V, kapitel 27, således:
   
      »4,7 (4)
      
   
   Artikel 2
   Denne forordning træder i kraft den 1. januar 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. december 2013.
      
         
            På Rådets vegne
         
         A. PABEDINSKIENĖ
         
            Formand
         
      
   
   
      (1)  Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (EUT L 303 af 31.10.2012, s. 1).
   
      (2)  Kommissionens gennemførelsesforordning (EU) nr. 1213/2012 af 17. december 2012 om suspension af toldpræferencerne for visse GSP-begunstigede lande med hensyn til visse GSP-afsnit i henhold til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer (EUT L 348 af 18.12.2012, s. 11).
   
      (3)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
   
      (4)  Autonom toldsats: fri.«